Diari Oficial de la Generalitat Valenciana


Sumari del DOGV 6370, del 06-10-2010 (2010/10223)

RESOLUCIÓ de 28 de setembre de 2010, de la Presidència de l'Acadèmia Valenciana de la Llengua, per la qual es convoca la provisió, pel sistema de lliure designació, d'un lloc de naturalesa funcionarial, sector administració general, grup C1/C2 (Convocatòria 5/2010).
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6370

Data del DOGV
:   06-10-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/10021


Data del document
:   28-09-2010

Organisme emissor
:   Acadèmia Valenciana de la Llengua

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 28 de setembre de 2010, de la Presidència de l'Acadèmia Valenciana de la Llengua, per la qual es convoca la provisió, pel sistema de lliure designació, d'un lloc de naturalesa funcionarial, sector administració general, grup C1/C2 (Convocatòria 5/2010). [2010/10983]  
D'acord amb els apartats c) i e) de l'article 19 de la Llei 7/1998, de 16 de setembre, de la Generalitat, de Creació de l'Acadèmia Valenciana de la Llengua, i vist que en la relació de llocs de treball hi ha un lloc de treball vacant del grup C1/C2, de naturalesa funcionarial, corresponent a administració general, la provisió del qual s'ha d'efectuar pel sistema de lliure designació, d'acord amb el que disposen la Llei 10/2010, de 9 de juliol, d'Ordenació i Gestió de la Funció Pública Valenciana i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, resolc:  
Convocar, per a la seua provisió, el lloc de treball que es detalla en la base primera d'esta resolució, d'acord amb les bases següents.  
Primera. Lloc que s'ha de proveir  
Lloc de treball número 23.  
Denominació: Secretaria de Direcció.   
Localitat: València.  
Naturalesa: funcionarial.  
Sector: administració general.  
Requisits:   
- Grup C1/C2.  
- Grau Mitjà de Coneixements de Valencià de la Junta Qualificadora de Coneixements de Valencià.  
Complement competencial: nivell 18.   
Complement d'exercici del lloc de treball: E036.  
Forma de provisió: lliure designació.  
Funcions: les pròpies d'una secretaria de direcció; la direcció i la coordinació de tot el personal adscrit a la Secretaria; l'adaptació de la seua jornada de treball a la de l'alt càrrec al qual estiga adscrit.  
Segona. Participants  
Poden participar en esta convocatòria els funcionaris de carrera de la Generalitat del mateix grup i sector del lloc que es convoca, que estiguen en possessió dels requisits i les condicions exigits en la classificació del lloc i els mantinguen durant tot el procés fins al dia de la presa de possessió.   
Tercera. Presentació de sol·licituds  
Les sol·licituds, adaptades al model que es publica en l'annex, s'han de presentar en el termini de 15 dies hàbils, comptats des de l'endemà de la publicació d'esta convocatòria en el Diari Oficial de la Comunitat Valenciana. La presentació pot fer-se en el Registre General de l'Acadèmia Valenciana de la Llengua o en les oficines públiques mencionades en l'article 38.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú. A la sol·licitud s'ha d'adjuntar la fotocòpia del DNI del sol·licitant, el curriculum vitae, en què consten aquells mèrits que es crega oportú posar de manifest i que siguen rellevants als efectes de l'exercici del lloc de treball, i acompanyar la documentació justificativa corresponent.  
La documentació justificativa consistix en els documents originals dels mèrits al·legats o còpies compulsades d'estos. La persona interessada ha d'aportar-ne les còpies en el moment de presentació de la sol·licitud perquè els funcionaris de les oficines públiques assenyalades en el paràgraf anterior les confronten amb el document original.   
Quarta. Adjudicació de destinacions  
Els mèrits seran avaluats per una comissió d'avaluació, la composició de la qual s'indica en la base sèptima de la present resolució.  
Únicament es tindran en compte els mèrits al·legats, obtinguts i acreditats abans que acabe el termini de presentació de sol·licituds per a participar en este procediment.  
Els requisits i els mèrits s'han d'acreditar amb documents originals, fotocòpies compulsades en la forma prevista en la base tercera o amb certificats del Registre de Personal o òrgan competent equivalent de la institució o administració a què pertanga la persona que participa en el procediment de provisió.   
La comissió d'avaluació, immediatament abans de redactar la proposta de resolució, l'exposarà en el tauler d'anuncis de l'Acadèmia Valenciana de la Llengua perquè les persones interessades en prenguen coneixement, les quals podran presentar en el termini de 10 dies hàbils, comptadors des de l'endemà de la seua exposició, les al·legacions i justificacions que estimen pertinents davant de la comissió d'avaluació de la convocatòria.  
La llista provisional també es farà pública, a l'efecte informatiu i sense valor administratiu, en la pàgina web de l'Acadèmia Valenciana de la Llengua ().  
Una vegada redactada la proposta de resolució per la comissió d'avaluació, amb les al·legacions i justificacions presentades, tant les estimades com les desestimades, serà elevada a la Presidència i a la Secretaria de l'Acadèmia Valenciana de la Llengua. La Secretaria informarà sobre la idoneïtat dels candidats o podrà proposar que es declare desert el lloc. La Presidència, a la vista del que s'hi expose, dictarà la resolució que siga procedent i ordenarà que es publique en el Diari Oficial de la Comunitat Valenciana.  
Quinta. Resolució del procediment  
La Presidència de l'Acadèmia Valenciana de la Llengua resoldrà el present procediment en un termini no superior a sis mesos, comptadors des de l'endemà de la data en què finalitze el termini de presentació de sol·licituds.  
En la resolució d'esta convocatòria s'indicarà expressament la data de començament dels terminis per a la presa de possessió.  
Sexta. Desistiment i renúncia  
1) Desistiment: els interessats podran desistir de la seua petició en qualsevol moment del procediment anterior a l'elevació de la proposta de resolució a la Presidència de l'Acadèmica Valenciana de la Llengua. Després del tràmit indicat, no s'acceptarà cap desistiment, per la qual cosa les persones que hi participen quedaran vinculades a les seues sol·licituds i al resultat del procediment.  
2) Renúncia: no produirà cap efecte la renúncia a la destinació adjudicada en este procediment, llevat que abans que acabe el termini de presa de possessió, excloses les pròrrogues que eventualment s'acorden, les persones interessades obtinguen una altra destinació per resolució d'una altra convocatòria concurrent, tant de concurs com de lliure designació, i en este cas podran optar per una de les destinacions adjudicades per mitjà d'un escrit dirigit a la Presidència de l'Acadèmica Valenciana de la Llengua.   
A este efecte, s'entenen per convocatòries concurrents aquelles en què, en la data d'acabament del termini de presentació de sol·licituds, no s'haja publicat la resolució d'una altra.   
Sèptima. Comissió d'avaluació  
La comissió d'avaluació de la present convocatòria estarà integrada pels membres següents:  
Titulars:  
President: Ernest Gonzàlez Fabra, tècnic d'administració general de l'Acadèmia Valenciana de la Llengua.  
Vocals:  
- Josep Lacreu Cuesta, assessor lingüístic de l'Acadèmia Valenciana de la Llengua.  
- Maria Jesús Sarti Martínez, arxivera-bibliotecària de l'Acadèmia Valenciana de la Llengua.  
- Rafael Martínez Molada, tècnic informàtic de l'Acadèmia Valenciana de la Llengua.  
Vocal secretari: Inmaculada Estevan Veintimilla, administrativa d'Administració general de l'Acadèmia Valenciana de la Llengua.  
Suplents:  
President: Joan Tamarit Llop, tècnic d'administració general de l'Acadèmia Valenciana de la Llengua.  
Vocals:  
- Josefa Baixauli Cubells, assessora lingüística de l'Acadèmia Valenciana de la Llengua.  
- Jordi Baño Burgos, operador de sistemes de l'Acadèmia Valenciana de la Llengua.  
- Josefa Martínez Blanch, tècnic mitjà lingüístic de l'Acadèmia Valenciana de la Llengua.  
Vocal secretari: Nieves López Viñes, administrativa d'administració general de l'Acadèmia Valenciana de la Llengua.  
La comissió d'avaluació podrà sol·licitar a la Presidència de l'Acadèmia Valenciana de la Llengua la designació d'experts que, en qualitat d'assessors, actuaran amb veu però sense vot.  
El funcionament de la Comissió d'Avaluació s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat pel Decret 33/1999, de 9 de març, del Consell (DOCV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.  
Octava. Recursos  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà de la publicació de la present resolució o bé, prèviament, recurs potestatiu de reposició davant de l'òrgan que l'ha dictada, en el termini d'un mes comptador des de l'endemà de la seua publicació.   
València, 28 de setembre de 2010.- La presidenta de l'Acadèmia Valenciana de la Llengua: Ascensió Figueres Górriz.